Diari Oficial de la Generalitat Valenciana


Sumari del DOGV 2276, del 27-05-1994 (1994/831553)

ORDRE de 14 d'abril de 1994, de la Conselleria d'Educació i Ciència, per la qual es concedeix autorització d'obertura i de funcionament dels nivells d'Educació Secundaria Obligatòria i Batxillerat al centre Arco Iris del Vedat de Torrent.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/14/(4)/dof/vci/html**

### Dades del document

Número de DOGV
:   2276

Data del DOGV
:   27-05-1994

Secció del DOGV
:   DISPOSICIONS GENERALS

Número del document
:   1994/831553


Data del document
:   14-04-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 14 d'abril de 1994, de la Conselleria d'Educació i Ciència, per la qual es concedeix autorització d'obertura i de funcionament dels nivells d'Educació Secundària Obligatòria i Batxillerat al centre Arco Iris del Vedat de Torrent. [94/3310]  
Vist l'expedient incoat pel representant del centre docent privat Arco Iris, ubicat al carrer de Joaquim Costa, 60, del Vedat de Torrent, i amb número de codi 70609269, en què se sol·licita autorització per a l'obertura i funcionament dels nivells d'Educació Secundària Obligatòria i de Batxillerat, i també per a impartir provisionalment, fins a la seua extinció, ensenyaments de BUP i COU.  
Vist que per Resolució de la Direcció General de Centres Docents, de 22 d'abril de 1993, s'aprovà el projecte d'obres per la qual es declarava la seua adequació als requisits mínims del Reial Decret 1004/1991, de 14 de juny (BOE de 26 de juny).  
Vistos els informes favorables de la Unitat Tècnica de Construccions i de la inspecció educativa.  
Atés que l'esmentat centre està autoritzat per a impartir Educació Pre-escolar en 4 unitats i amb una capacitat de 103 places escolars, segons consta en l'Ordre de la Conselleria de Cultura, Educació i Ciència de 20 de juny de 1988 (DOGV de 13.07.88).  
Vist que per l'Ordre de 8 de novembre de 1989, de la Conselleria de Cultura, Educació i Ciència (DOGV de 3 de gener de 1990), el centre va obtenir l'autorització per a impartir Educació General Bàsica amb 8 unitats i capacitat per a 320 places escolars, i que, per l'Ordre de 6 de maig de 1992, de la Conselleria de Cultura, Educació i Ciència (DOGV de 24 de juny), va ser autoritzat per a impartir l'Educació Primària per a 8 unitats i capacitat per a 200 places escolars.  
Ateses la Llei de Règim Jurídic de les Administracions Públiques i del Procediment Administratiu Comú; la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat pel Reial Decret 535/1993, de 12 d'abril.  
Atesos el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar el centre docent privat Arco Iris, ubicat al carrer Joaquim Costa, 60, del Vedat de Torrent (València), amb número de codi 29472683, l'obertura i funcionament dels nivells d'Educació Secundària Obligatòria, amb 4 unitats i capacitat per a 120 places escolars, i de Batxillerat en les modalitats: Naturalesa i Salut, Tecnologia, i Humanitats i Ciències Socials, amb 4 unitats i 140 llocs escolars.  
Aquesta autorització tindrà efecte a partir de la implantació progressiva del nou sistema educatiu, tal com s'estableix en el calendari d'aplicació vigent. Simultàniament a aquesta implantació anirà reduint-se la capacitat del centre en el nivell d'Educació Primària, fins que es quede configurat de la següent manera:  
- 4 Unitats d'Educació Pre-escolar, amb 160 llocs escolars.  
- 6 Unitats d'Educació Primària, amb 150 llocs escolars.  
- 4 Unitats d'Educació Secundària Obligatòria, amb 120 llocs escolars.   
- 4 Unitats de Batxillerat, amb 140 llocs escolars (modalitats: Naturalesa i Salut, Tecnologia, Humanitats i Ciències Socials).  
Segon  
Autoritzar provisionalment el centre docent esmentat per a impartir ensenyaments de BUP i COU, amb 4 unitats i 160 llocs escolars, fins a la seua extinció, d'acord amb el calendari vigent d'aplicació del nou ordenament educatiu.  
Tercer  
Adscriure aquest mateix centre, a efectes administratius i acadèmics, a l'Institut de Batxillerat Serra Perenxisa de Torrent, amb número de codi 23365450.  
DISPOSICIÓ ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta Ordre, que posa fi a la via administrativa, podrà interposar-se recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 14 d'abril de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI